Document ID: 32008R0260

KOMISIJAS REGULA (EK) Nr. 260/2008
(2008. gada 18. marts),
ar kuru groza Eiropas Parlamenta un Padomes Regulu (EK) Nr. 396/2005, izveidojot VII pielikumu, kurā uzskaitītas aktīvās vielas/produkta kombinācijas, uz ko attiecas atkāpe par fumigēšanu pēc ražas novākšanas
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 18. panta 3. punktu,
tā kā:
(1)
Vairākas dalībvalstis ir norādījušas Komisijai, ka jānosaka atkāpe no II un III pielikumā paredzētajiem maksimāli pieļaujamajiem pesticīdu atlieku līmeņiem, norādot kultūras un pesticīdus, kuriem jānosaka šī atkāpe. Šāda atkāpe dotu iespēju dalībvalstīm sakarā ar fumigēšanu savā teritorijā pēc ražas novākšanas atļaut aktīvo vielu atlieku līmeņus, kas pārsniedz minētajos pielikumos noteiktos līmeņus, lai novērstu to uzglabāto produktu tirdzniecības pārtraukšanu, kas fumigēti pēc ražas novākšanas.
(2)
Tāpēc attiecīgi jāgroza Regula (EK) Nr. 396/2005.
(3)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Šīs Regulas pielikuma tekstu pievieno kā VII pielikumu Regulai (EK) Nr. 396/2005.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 18. martā

Labels: 15
6